**Bátaszék Város Önkormányzata Képviselő-testületének .../.... (...) önkormányzati rendelete**

**a helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról**

Bátaszék Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el

**1. §**

A helyi gyermekvédelmi ellátásokról szóló 9/2021. (VII. 2.) önkormányzati rendelet 16. §-a a következő (4) bekezdéssel egészül ki:

„(4) A MOB vezetője a gyermekétkeztetés keretében megállapított személyi térítési díj megfizetésére kérelemre kedvezményt biztosít azon általános iskolás gyermek részére, aki olyan családban él, amelyben az egy főre jutó jövedelem nem haladja meg a nettó 100.000.- Ft-ot és állami normatív kedvezményben nem részesül. A kedvezmény a személyi térítési díj 25 %-a.”

**2. §**

A helyi gyermekvédelmi ellátásokról szóló 9/2021. (VII. 2.) önkormányzati rendelet 1. melléklete az 1. melléklet szerint módosul.

**3. §**

Ez a rendelet 2024. január 1-jén lép hatályba.

*1. melléklet az .../... . (... . ... .) önkormányzati rendelethez*

1. A helyi gyermekvédelmi ellátásokról szóló 9/2021. (VII. 2.) önkormányzati rendelet 1. mellékletében foglalt táblázat 1. és 2. sora helyébe a következő rendelkezések lépnek:

„

|  | ***(A*** | ***B)*** |
| --- | --- | --- |
| **1** | ellátási körzetbe tartozó bölcsődés (reggeli-tízórai-ebéd uzsonna) | 700 Ft/fő/nap+ ÁFA |
| **2** | óvoda (tízórai-ebéd-uzsonna) | 816 Ft/fő/nap+ ÁFA |

”

2. A helyi gyermekvédelmi ellátásokról szóló 9/2021. (VII. 2.) önkormányzati rendelet 1. mellékletében foglalt táblázat 4–7. sora helyébe a következő rendelkezések lépnek:

„

|  | ***(A*** | ***B)*** |
| --- | --- | --- |
| **4** | általános iskolai tanuló (tízórai- ebéd- uzsonna) | 1017 Ft/fő/nap+ ÁFA |
| **5** | általános iskolai tanuló (ebéd, diétás ebéd) | 610 Ft/fő/nap+ ÁFA |
| **6** | gimnáziumi tanuló (ebéd, diétás ebéd) | 697 Ft/fő/nap+ ÁFA |
| **7** | felnőtt ebéd, diétás ebéd | 1360 Ft/fő/nap+ ÁFA |

”

Általános indokolás

A rendelet megalkotására a térítési díjak emelése okán kerül sor, melyet a nyersanyag beszerzési árak növekedése indokol.

Részletes indokolás

**Az 1. §-hoz**

Kedvezmény folytatólagos szabályozása.

**A 2. §-hoz**

A melléklet módosulásával a térítési díjak emelésére kerül sor.

**A 3. §-hoz**

Hatályba léptető rendelkezést tartalmaz.